PressReader - Weg! Ry & Sleep: 2016-01-01 - ME­DE­WER­KERS
’n Span met ’n 2016-plan
Ek is ver­leë om dit te er­ken, maar se­dert my diens­plig­dae in 1988 was ek nog nie weer in die Kaokoland nie. Ek sal graag weer die pad tot op Swart­boois­drif wil ry (maar nie weer ag­ter­in ’n Buf­fel nie). Ons het daar skelm in die Ku­ne­ne ge­swem, ten spy­te van waar­sku­wings oor die kro­ko­dil­le. As jy 19 is, steur jy jou mos nie aan waar­sku­wings nie! Ek sal ook die ou ba­sis by E­hom­ba wil be­soek. Op Google Earth lyk dit na ’n ne­der­set­ting met ’n kraal en ek sal vra of ek daar kan kamp. Meer as 27 jaar la­ter sal dit die vol­tooi­ing van ’n in­te­res­san­te sir­kel wees.
Ek wil graag van­jaar die wil­de­bees­mi­gra­sie sien. Dis ’n ou droom van my om dit te er­vaar. My kol­le­ga Evan het my nou wel van­jaar voorgespring, maar as die ster­re saam­speel, sit ek dalk la­ter van­jaar ê­rens in die Se­ren­ge­ti of Ma­sai Ma­ra en be­kyk dié na­tuur­won­der – deur ’n láng ka­me­ra­lens.
Voor 2016 op sy rug lê, wil ek ’n paar stof­paaie in C­hi­li, Suid-A­me­ri­ka ry. My vrou kom van daar af en ons skuld die fa­mi­lie ’n kui­er. Daar­na wil ek die grond­pad­roe­tes van Pata­go­nië of diep in die A­ta­ca­ma-woes­tyn ry. Noord- en Suid-C­hi­li is ewe wil­de wê­reld. Hoog in die noor­de ry jy ver­la­te grond­pad deur een van die droog­ste plek­ke op aar­de, waar die Da­kar-man­ne jaag. Diep suid is jou to­ne in Ant­ark­ti­ka, waar vul­ka­ne nog brom en jy ys van mil­joe­ne ja­re oue glet­sers in jou whis­ky kan drink.
Ger­rie van Ee­den
Se­dert ek Tim But­cher se boe­ke B­loodRi­ver en C­ha­singt­heDe­vil ge­lees het, het ek ’n groot be­geer­te om die don­ker hart van Wes-A­fri­ka te be­soek. ’n Plek soos die De­mo­kra­tie­se Re­pu­bliek van die Kon­go het nog al­tyd vir my ’n be­to­we­ring in­ge­hou as ’n be­stem­ming wat nog nie ten vol­le ver­ken is nie. Die feit dat daar go­ril­las in die Kon­go is, is na­tuur­lik ook ’n groot bo­nus. Of ek hier­die jaar in die Kon­go sal uit­kom, weet ek nie, maar ’n mens kan al­tyd hoop.
Ca­pe Ma­cC­le­ar. Selfs die naam van hier­die tro­pie­se be­stem­ming in Ma­la­wi klink dro­me­rig. Dis be­kend as ’n guns­te­ling on­der die rei­si­gers wat die Ma­la­wi­meer be­soek. Dit gaan dalk ’n paar row­we paaie en 4x4-ry­ver­nuf kos om daar uit te kom, maar ek het nou maar een maal ’n swak plek vir ’n wit strand en kris­tal­hel­der wa­ter. Met ’n lek­ker je­ne­wer­tjie in die hand, na­tuur­lik. Boon­op het ie­mand my een keer ver­tel jy moet ten min­ste een keer in jou le­we langs dié meer sit en ’n sap­pi­ge man­go eet. Nou kan ek dit nie uit my kop uit kry nie. Dis hoe­kom Ca­pe Ma­cC­le­ar op my em­mer­skop­lys vir 2016 is.
Ter­wyl die res van ons op kan­toor ge­sit het om dié brok­kies te skryf, was Evan be­sig om een van sy droom­be­stem­mings – die Li­u­wa­vlak­tes – van sy em­mer­skop­lys af te merk. Lees sy sto­rie op bl. 30. Hy sê Ma­da­gas­kar is ook nog op sy lys. Skimp.Skimp.